Hutchinsoniellidae

Chiltoniella
 Hampsonellus
 Hutchinsoniella
 Lightiella
 Sandersiella

Hutchinsoniellidae (engelsk: horseshoe shrimps) er en liten gruppe på familie-nivå av krepsdyr, som lever på bunnen i havet ulike steder i verden. Gruppen har bare 12 arter og er den eneste familien i ordenen Brachyopoda og i klassen Cephalocarida.

Gruppen har fem slekter. De er anatomisk arkaiske blant krepsdyr, og av den grunn interessante i evolusjonært perspektiv. De lever fra tidevannssonen og ned til  meters dyp. Det er tvilsomt om arten lever i nordatlantiske og skandinaviske farvann, per 1996 var den ikke observert i Skandinavia eller Nord-Atlanteren.

Krepsdyr har ytre skjelett, og Cephalocarida-artene har en langstrakt, 2–4 mm lang leddet kropp med stort hode. Hovedkroppen (thorax) består av 10 ledd. I likhet med andre krepsdyr har de grenete bein, bare de første antennene er enkelt-leddede. Andre antennepar er plassert bak hodet også hos voksne Cephalocarida (ikke bare hos larvene), og dette er enestående blant krepsdyr og bestemmer denne gruppen som distinkt fra andre krepsdyr.

Morfologi 
Cephalocaridenes viktigste kjennetegn er:
 To par følehorn, et større og et mindre (antennuler).
 Ben på brystet er pladformede (phyllopoder), ikke ben på bakparti.
 Hodet (cephalon) har 5 segmenter.
 Brystet (thorax) har 8 segmenter.
 Bakpartiet (abdomen) har 11 segmenter
 Har omsluttende hodepanser.

Taksonomi 
Taksonomien til krepsdyrene er komplisert og under regelmessig revisjon ettersom ny innsikt vinnes, og de arkaiske Cephalocarida-artene er særegne, relativt nyoppdagede og lite utforsket. Det er generelt omstridt å fin-inndele organismer taksonomisk. Gruppen kan taksonomisk fremstilles slik:

 Rekke: krepsdyr (Crustacea)
 Klasse Cephalocarida - 12 arter Howard L. Sanders, 1955
 Orden Brachiopoda
 Familie Hutchinsoniellidae
 Slekt Chiltoniella  Knox & Fenwick, 1977
 chiltoniella elongata
 Slekt Hampsonellus  Hessler & Wakabara, 2000
 Hampsonellus brasiliensis
 Slekt Hutchinsoniella  Sanders, 1955
 Hutchinsoniella macracantha
 Slekt Lightiella  Jones, 1961
 Lightiella floridana 
 Lightiella incisa 
 Lightiella magdalenina 
 Lightiella monniotae 
 Lightiella serendipita 
 Slekt Sandersiella  Shiino, 1965
 Sandersiella acuminata 
 Sandersiella bathyalis 
 Sandersiella calmani 
 Sandersiella kikuchii

Referanser

Eksterne lenker 
 

 
Krepsdyr formelt beskrevet i 1955